বাংলাদেশে খ্রিষ্টান মিশনারী কতৃক পরিচালিত শিক্ষা প্রতিষ্ঠানগুলোতে অনৈতিক বহিরাগত হস্তক্ষেপ ও বিশৃঙ্খলা তৈরির সুযোগ না থাকায় এবং একইসাথে সকল ধর্মের শিক্ষার্থীদের জন্য নির্বিঘ্ন পরিবেশ বজায় থাকায় প্রতিষ্ঠানগুলো সহজেই সাধারণ মানুষের নির্ভরশীলতা অর্জন করতে সক্ষম হয়। প্রথম থেকেই নটর ডেম কলেজে নিজস্ব মূল্যায়ন পদ্ধতি অনুসরণ করে ভর্তি পরীক্ষা গ্রহণের মাধ্যমে নতুন শিক্ষার্থী ভর্তি কার্যক্রম সম্পন্ন করা হতো। কিন্তু পরবর্তীতে ২০১২ সালের ১০ মে মাধ্যমিক পরীক্ষার ফলাফলের ওপর নির্ভর করে অনলাইনে ভর্তি কার্যক্রম সম্পন্ন করার নির্দেশনা দিয়ে শিক্ষা মন্ত্রণালয় একাদশ শ্রেণিতে শিক্ষার্থী ভর্তির নীতিমালা প্রকাশ করে, যাতে ভর্তি পরীক্ষার কোনো উল্লেখ নেই। স্পষ্টত সরকার ভর্তি পরীক্ষার বিপরীতে অবস্থান নেয়। <br> মাধ্যমিক পরীক্ষার মূল্যায়ণ পদ্ধতির ওপর অনাস্থা ও নির্দেশিত অনলাইন ভর্তি কার্যক্রম এ অনৈতিক বহিরাগত প্রভাব এর সুযোগ থাকায় বিভিন্ন দায়িত্বশীল পদে অধিষ্ঠিত প্রতিষ্ঠানের বিভিন্ন সময়ের শিক্ষার্থী ও প্রতিষ্ঠান কর্তৃপক্ষ কলেজের শিক্ষার পরিবেশ বাধাগ্রস্ত হতে পারে বলে আশঙ্কা প্রকাশ করেন এবং "নটর ডেম শিক্ষা ঐতিহ্য রক্ষা কমিটি" নামে একটি অরাজনৈতিক সংগঠন প্রতিষ্ঠা করেন। অনলাইন ভর্তি কার্যক্রমের বিপরীতে গিয়ে হাইকোর্টে নিজস্ব পদ্ধতিতে ভর্তি কার্যক্রম চলমান রাখার জন্য প্রতিষ্ঠানের সাবেক শিক্ষার্থী ও অভিভাবক অ্যাডভোকেট কদম আলী মল্লিক উচ্চ আদালতে রিট করেন। রিটকারীর পক্ষে শুনানি করেন নটর ডেম কলেজেরই আরেক সাবেক শিক্ষার্থী আইনজীবী ড. কামাল হোসেন এবং ফলাফল হিসেবে প্রতিষ্ঠানের অনলাইন ভর্তি কার্যক্রম সাময়িকভাবে স্থগিত করা হয়। যার অর্থ নিজস্ব পদ্ধতিতে ভর্তি কার্যক্রম সম্পন্ন করতে নটর ডেম কলেজের আর কোনো বাধা থাকবে না। নটর ডেম কলেজ অ্যালামনাই অ্যাসোসিয়েশন ও নটর ডেম শিক্ষা ঐতিহ্য রক্ষা কমিটির পক্ষে আইনি লড়াই ও নৈতিক সমর্থন জানিয়ে প্রতিষ্ঠানটির পাশে দাঁড়ান প্রতিষ্ঠানটির বিভিন্ন সময়ের শিক্ষার্থী ১১৫ জন ব্যারিস্টার ও ঢাকা বিশ্ববিদ্যালয়সহ বাংলাদেশের সরকারি বিশ্ববিদ্যালয়গুলোর প্রায় ৩০০ অধ্যাপক। পরবর্তিতে রাষ্ট্রপক্ষ আদালতের রায়ের বিরুদ্ধে আপিল করলে তৎকালীন প্রধান বিচারপতি সুরেন্দ্র কুমার সিনহার নেতৃত্বাধীন আপিল বিভাগ তা খারিজ করে দেয়। <br>মূলধারার শিক্ষা কার্যক্রমের সহায়ক হিসেবে বাংলাদেশে যে গাইড ও কোচিং ব্যবস্থা তৈরি হয়েছে, নটর ডেম কলেজ কর্তৃপক্ষ সে সম্পর্কে শিক্ষার্থীদের সব সময় নিরুৎসাহিত করে থাকে ও বেশ নেতিবাচক দৃষ্টিভঙ্গি পোষণ করে। তাই এ ধরণের বিষয় এড়াবার জন্য প্রতি বছর ভর্তি কার্যক্রমের ক্ষেত্রে কলেজ কর্তৃপক্ষ কৌশলী পদক্ষেপ নিয়ে থাকে। তাছাড়া শুধুমাত্র পরীক্ষার ফলাফলের ওপর নির্ভর করে শিক্ষার্থীদের মূল্যায়ণ করা প্রতিষ্ঠানের আদর্শ পরিপন্থী বলে মূল্যায়ণ প্রক্রিয়ায় সংক্ষিপ্ত সাক্ষাৎকার অন্তর্ভুক্ত রাখা হয়। 

নটর ডেম আইটি ক্লাব (প্রতিষ্ঠা: ২৭ জুন ২০১৮)
শিক্ষার্থী ভর্তি প্রক্রিয়া
নটর ডেম ইংলিশ ক্লাব (প্রতিষ্ঠা: ১৯ অক্টোবর, ২০০৫)
নটর ডেম এথিক্স ক্লাব (প্রতিষ্ঠা:৩ এপ্রিল ২০১৭)